อยากถามเรื่องยาคุมคะ หนูกินยาคุมตอนไม่เป็นประจำเดือนค่ะกินมา9เม็ดแล้ว กินไม่ตรงเวลา2เม็ด ประเด็นก็คือ เมื่อวานเม็ดที่หนูกินเม็ดที่9อะคะ แฟนหนูพลาดหลั่งใน อยากจะถามว่ายาคุมมีประสิทธิภาพยังค่ะ เพราะหนูอ่านในเน็ตมาต้องกิน7วันตรงเวลา หนูต้องกินยาคุมฉุกเฉินไหม ตอนนี้เครียดมากๆเลยค่ะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงประมาณ 95-99% หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นกรณีนี้ที่กินติดต่อกันมาเกิน 7 วันแล้ว สามารถมีเพศสัมพันธ์แบบไม่ป้องกันได้ ไม่จำเป็นต้องใช้ยาคุมฉุกเฉินตามเข้าไปอีก การกินไม่ตรงเวลา ถ้ายังคลาดเคลื่อนไม่เกิน 3 ชั่วโมงในแต่ละวัน จะมีผลต่อประสิทธิภาพของยาได้น้อยแนะนำการกินยาคุมแบบแผงรายเดือนต่อเนื่องจนครบแผง สังเกตรอบเดือนตอนยาหมดแผงอีกครั้ง